Pasvalio geležinkelio stotis

Pasvalio geležinkelio stotis – siaurojo geležinkelio stotis šiaurės Lietuvoje, centrinėje Pasvalio miesto dalyje, kairiajame Lėvens krante.Siaurojo geležinkelio komplekso Pasvalio stotis. Mapcarta.com (tikrinta 2022-05-17). Kultūros paveldo objektas (), priklauso šiaurės Lietuvos istorijos ir kultūros paveldui.Šiaurės Lietuvos technikos paveldas. Ziemgala.lt (tikrinta 2022-05-17). 2010 m. rugsėjį prie stoties atidengta paminklinė kompozicija „Trėmimams atminti“.Paminklinė kompozicija „Trėmimams atminti“. Pasvalia.lt (tikrinta 2022-05-17).

 Istorija 

I pasaulinio karo metais 600 mm siaurąjį geležinkelį iš Pasvalio į Guberniją nutiesė vokiečiai miškui ir kitoms gėrybėms vežti, 1916 m. atidaryta ir Pasvalio stotis. Vėliau atsirado atkarpa iš Pasvalio į Biržus.Aukštaitijos siaurasis geležinkelis turi turtingą istoriją. Siaurukas.eu (tikrinta 2022-05-17).

1930 m. pastatytas prekių sandėlis. 1931–1932 m. pastatytas naujas dviaukštis stoties pastatas, jį projektavo inžinierius Kęstutis Bulota. Naujieji stoties rūmai buvo mūriniai, modernūs, su įvestu vandentiekiu, kanalizacija, elektra. I aukšte įrengti kambariai I ir II klasės bufetams, stoties viršininko ir kasos kabinetui, budėtojui ir kt., II aukšte – butai viršininkui, iešmininkui, budėtojui, kambarys geležinkeliečiams. Stotis atkelta arčiau miesto centro, išgrįsti privažiavimo keliai. Tuo metu stotis buvo moderniausia Lietuvos siauruosiuose geležinkeliuose, jos statyba kainavo 58 tūkst. litų. Naujoji stotis oficialiai atidaryta 1932 m. lapkričio 13 d.Nauja siaurųjų gelež. stotis Pasvaly. „Lietuvos aidas“, 1932-11-10, psl. 7.

1941 m. birželį iš Pasvalio geležinkelio stoties buvo gabenami tremtiniai į Sibirą.Zina Magelinskienė. Naujojo skvero simbolis – paminklas trėmimams atminti // Darbas. – 2010-09-18, psl. 1, 3.

1996 m. traukinių eismas nutrauktas, o stotis įtraukta kultūros vertybių registrą.

 Šaltiniai 

Gelež
Kategorija:Pasvalio rajono savivaldybės geležinkelio stotys
Kategorija:Lietuvos kultūros vertybės: geležinkelio stotys